

23/7/2020
V tomto blogu vám ukážem, čo to vlastne "zničené meno" alebo "zničená povesť" znamená v praxi. Aký život vedie človek po tom, čo mu médiá alebo jednotlivci vo verejnom priestore schválne zničili jeho dobrú povesť? Čítajte ďalej, je to vcelku zaujímavé. Podotýkam, že nie každý človek taký život zvládne a rozhodne sa ukončiť to sám - napríklad samovraždou. Áno, až tak je to vážne a aj také prípady poznám.
Pridám len informáciu o tom, že nie som žiadna obeť ani sa do tejto pozície nestaviam. Hovorím o faktoch. Zničená povesť alebo ak chcete zničené meno v dnešnej dobe už neznamená len tak "nič". Existuje totiž internet a zničené meno a povesť v dnešnej dobe predstavuje naozaj veľkú hrozbu a nebezpečenstvo pre každého jednotlivca a pre jeho budúcnosť. Predovšetkým pre toho, ktorý má zničené meno neprávom a účelovo s nulovou štipkou objektívnosti.
Aký je život po tom, čo vám účelovo zničia meno a dobrú povesť?
Zlý :-). Musíte sa byť o každú jednu príležitosť a každému dokazovať, že to, čo sa o vás dočítal niekde v médiách či na internete, nie je pravda. Dokazovať sa to dá samozrejme len činmi. To je však niekedy tiež nemožné. Ako je to možné?
Napríklad nedávno sa mi stalo, že som potreboval bývanie a potreboval som si prenajať nejaký byt, aby som mohol bývať. Dnes to funguje veľmi jednoducho, pošlete svoje doklady a dotyčný ako prvú vec urobí to, že vloží vaše meno do uja menom Google, ktorý všetko vie. Ten vám o danom človeku povie všetko, čo potrebujete vedieť - to si dotyčný myslí. V skutočnosti na neho ale vylezie len tie najklikanejšie a najnavštevovanšie weby a pokiaľ sa vaše meno prepiera v tých najnavštevovanejších weboch v danej krajine, tak samozrejme na vás vyskočí práve to čo je tam. Napríklad, ak zadáte moje meno tak vám vyskočí všetko ohladne toho aký som podvodník atď, ale všetko to pozitívne - aj túto objektívnu stránku - by ste našli až niekde na stránke XY. Ujo Google je proste občas sviňa, ale čo už.
Aby som prešiel k veci. Dotyčný si dali moje meno do Googlu a automaticky im vyšli články a videá, kde som popisovaný ako podvodník. Rôzny bulvár, tzv. médiá atď tam písalli samé negatívne veci. Nebolo tam nič o tom všetkom pozitívnom čo som spravil - aby tam bolo aspoň trochu objektívnosti.
To, aký som naozaj a čo všetko som spravil nájdete na tomto webe potom čo kliknete v menu na moje meno TOMAS BLAZO alebo priamo sem.
Samozrejme hneď ako títo milí ľudia videli na internete články o tom, aký som podvodník, tak so mnou nič nechceli mať. Nejednalo sa len o bývanie, ale aj o prenájom auta, o získanie nových kontaktov, obchodných partnerov, životných partnerov, rodiny, atď. Je nutné si uvedomiť, že vás obraz už netvoríte vy, ale to, čo je uverejnené na webe. Ak je tam niečo zlé, automaticky ste zlý. Na to si dajte pozor, pretože to vám dokáže zničiť život nadobro a už nikdy viac sa z toho nemusíte spamatať.
Pamatám si ako mi jeden človek od ktorého som si chcel prenajať byt povedal - "Pokiaľ nie ste ten Blažo, ktorý je tak prepieraný na internete, tak samozrejme je všetko v poriadku."
Práve toto vám úplne zviaže ruky - je to niečo ako večná exekúcia. Prečo večná? Pretože exekúcie sa časom zbaviť dokážete. Internetu však nie. Putá na ruke budete mať už navždy a jediné ako to môžete zvrátiť je dokázať všetkým, že sa milili a to masívnym úspechom.
Média majú v dnešnej dobe ohromnú moc a ovládajú hlavu 90% (ak nie viac) obyvateľstva, ktorí si naivne myslia, že majú vlastnú vôlu. Nemajú. Vlastná vôla je niečo, čo tu už dávno nebolo. Len zopár jedincov má vlastnú vôlu a nenechajú sa ovládať médiami.
Keby dnes trapná TV NOVA vyšle správu, že Kim Jong Un zachránil 25 šteniatok a 1000 detí tým, že obetoval vlastnú nohu, tak z neho spravia samaritána a najlepšieho človeka na svete aj napriek tomu, čo o ňom povedali predtým.
Mediálny svet už dávno nie je o informovanosti. Je to o tom, čo ľudia najviac sledujú. Čo ľudia najviac sledujú? Položte si tú otázku celkom seriózne. Sledujú katastrofy, výstrelky, ohováranie, škandály, tragédie, upozornenia, nekalosti, negatívnosti..., ale keď by ľuďom povedali, že si život tvoria sami vlastnými myšlienkami a že by mali premýšľať pozitívne, tak ich sledovať nikto nebude čím by stratili sledovanosť, sponzorov a s tým ruka v ruke sponzorov, peniaze a nasledoval by krach.
Mimochodom milé médiá. Váš krach je nevyhnutný - je tu internet, ktorý je len v samom počiatku svojej existencie a verte či neverte, už je veľmi blízko doba, kedy nová škola nahradí tú starú a vaše programi nebude sledovať nikto. Ja pevne verím, že sa toho aspoň na malú chvíľu dožijem. To bude môj najväčší úspech. Tento článok budem neustále aktualizovať, tak buďte v strehu :)
P.S: Tento článok, ako aj všetko, čo je na tomto webe alebo na webe tretích strán, ktoré tento alebo časť obsahu skopírovali podlieha obchodným podmienkam, ktoré nájdete TU.


JEDEN Z MOJICH EVENTOV
Tomáš Blažo
Spisovateľ (autor 7. kníh (3 zahraničné bestsellery), vydavateľ, bývalý organizátor eventov a podnikateľ v oblasti osobnostného a profesného rozvoja.
Tento obrázok, nemá nikoho pohoršovať ani poškodzovať,
je to len reakcia na fakt, že miesto celistvých vyjadrení si médiá schválne upravujú obsah podľa seba
za účelom manipulácie a preto je potrebné na nich...
ARCHÍV
KategÓRIE